Source: https://ssgelba.sk/vynatok-z-usmernenia-ms-sr-c-151-2002-71/
Timestamp: 2020-04-07 00:54:28+00:00

Document:
Usmernenie MŠ SR SSŠŠ ELBA
Výňatok z Usmernenia MŠ SR č. 151/2002-71
zo dňa 1. februára 2002 č. 151/2002-71
k starostlivosti o športovo-talentovanú mládež.
Ministerstvo školstva Slovenskej republiky podľa § 4 písm. d), f) a l), § 9 a § 10 zákona č. 288/1997 Z. z. o telesnej kultúre a o zmene a doplnení zákona. č 455/1991 Zb. o živnostenskom podnikaní v znení neskorších predpisov utvára podmienky na športovú reprezentáciu Slovenskej republiky, podporuje činnosť občianskych združení pôsobiacich v oblasti telesnej kultúry a zabezpečuje starostlivosť o športovo-talentovanú mládež na základných a stredných školách podľa § 7 ods. 4), § 41a, § 41b, § 41c a § 64 c ods. 1) a 2) zákona č. 29/1984 Zb. o sústave základných a stredných škôl (školský zákon) v znení zákona č. 216/2001 Z.z.
Na základe uvedeného Ministerstvo školstva Slovenskej republiky vydáva toto
k výberu a príprave športovo-talentovanej mládeže v mládeže v školách a občianskych združeniach pôsobiacich v oblasti telesnej kultúry. Usmernenie upravuje spôsob činnosti a starostlivosti o športovo-talentovanú mládež v športových triedach a športových školách, v centrách talentovanej mládeže a vo zväzových centrách prípravy mládeže. Školské a mimoškolské útvary sú súčasťou systému vrcholového športu v Slovenskej republike.
Športová škola je stredná škola, ktorá poskytuje okrem vzdelania podľa druhu a typu školy možnosť športovo-talentovaným žiakom v rôznych druhoch športu začať alebo pokračovať v systematickej športovej príprave, ktorá je nevyhnutná pre ich výkonnostný rast vo zvolenom športovom odvetví. Športová príprava je súčasťou výchovno-vzdelávacieho procesu. Športová škola má najmenej štyri a najviac osem ročníkov. V športovej škole sa vyučuje podľa učebného plánu a učebných osnov, ktoré vydáva ministerstvo školstva.
Zriaďovanie a organizácia športovej školy.
športovú školu zaraďuje do siete škôl Ministerstvo školstva Slovenskej republiky na návrh zriaďovateľa,
športová škola zabezpečuje športovú prípravu žiakov aj v čase mimo vyučovania podľa osobitných učebných plánov schválených riaditeľom školy,
na zabezpečenie koordinácie výchovno-vzdelávacej činnosti a športovej prípravy žiakov riaditeľ školy zriaďuje poradný orgán,
členmi poradného orgánu sú zástupca riaditeľa školy pre športovú prípravu, zástupca trénerov, zástupca rodičov a zástupca telovýchovného subjektu.
Výchovno-vzdelávací proces a športová príprava
výchovno-vzdelávací proces v športových školách je realizovaný v rozsahu učebného plánu športových škôl,
riaditeľ športovej školy upraví organizáciu vyučovania s prihliadnutím na potreby športovej prípravy. Postupuje pri tom v súlade s učebnými plánmi, učebnými osnovami študijných odborov a vyučovacích predmetov a plánmi športovej prípravy,
športová príprava sa zabezpečuje formou športových tréningov, sústredení a účasťou na športových súťažiach. Jej súčasťou je aj teoretická príprava, regenerácia a testovanie,
športovej prípravy organizovanej počas hlavných školských prázdnin sa môžu zúčastniť aj novozaradení alebo novoprijatí žiaci pred nástupom do športovej školy,
žiakom športovej školy sa so súhlasom riaditeľa umožňuje účasť na športových súťažiach organizovaných telovýchovnými subjektami.
Prijímanie, zaraďovanie a preraďovanie žiakov
okrem podmienok stanovených osobitným predpisom je pre prijatie žiaka na športovú školu rozhodujúci výsledok previerky jeho pohybovej výkonnosti a vyjadrenie telovýchovného lekára,
žiakov inej základnej alebo strednej školy možno preradiť do príslušných tried športovej školy so súhlasom zákonného zástupcu, ak spĺňajú požadované kritériá podľa písmena a),
športová škola môže určiť pre postup do vyššieho ročníka osobitné kritériá,
riaditeľ športovej školy môže žiaka vyradiť zo športovej prípravy po prerokovaní s poradným orgánom a pedagogickou radou školy. Zo športovej prípravy možno žiaka vyradiť:
pre neplnenie požiadaviek športovej prípravy,
zo zdravotných dôvodov na návrh lekára,
na žiadosť zákonného zástupcu žiaka,
na žiadosť študenta, so súhlasom zákonného zástupcu,
o vyradení zo športovej prípravy informuje riaditeľ školy zákonného zástupcu žiaka,
žiak, ktorý je vyradený zo športovej prípravy, nemôže pokračovať v štúdiu v športovej škole, je preradený do inej školy. Spôsob preradenia určujú osobitné predpisy.
trénerom športovej školy môže byť iba zamestnanec s pedagogickou odbornou spôsobilosťou v študijnom odbore telesná výchova a šport, absolvent odboru učiteľstva s aprobáciou telesná výchova a trénerskou kvalifikáciou min. II. triedy príslušného športového odvetvia. Výnimočne môže byť trénerom školy absolvent trojročnej trénerskej školy s kvalifikáciou trénera I. triedy v príslušnom športovom odvetví.

References: § 4
 § 9
 § 10
 § 7
 § 41
 § 41
 § 41
 § 64